Rennox Calmes

Rennox Francis Calmes (☆ 21 di desèmber 1981 na Kòrsou) ta un polítiko di Kòrsou i miembro di Parlamento di Kòrsou desde 2017.

 Bida i karera 
Rennox Calmes a nase dia 21 di desèmber 1981 i ta polis di profeshon.

Na 2012 el a debutá den polítika komo kandidato nr. 9 riba lista di FOL, logrando 41 voto personal. Lista di kandidato pa elekshon Den elekshon 2016 el a aparesé riba lista di Movementu Kousa Promé i a akumulá 248 voto komo kandidato nr.4. Den elekshon 2017 el a keda eligí komo miembro di Parlamento di Kòrsou den nòmber di partido PIN, di kua e tabata kofundadó. Na 2020 el a bandoná e partido, hibando su asiento kuné komo miembro independiente di parlamento.https://web.archive.org/web/20240627224036/https://knipselkrant-curacao.com/cc-rennox-calmes-mp-resigns-from-his-party-pin/  20 di yüli 2020 E mesun aña el a anunsiá su partido nobo, Trabou pa Kòrsou. Den elekshon 2021 Calmes komo lider polítiko a risibi 2602 voto riba su nòmber, mientras TPK a optené un total di 4413 voto, ganando un asiento den parlamento.Uitslag van de verkiezing 2021 Fin di mart 2021 rumornan tabata sirkulá ku Calmes a menasá di kibra for di e partido i sirbi komo miembro independiente den parlamento. Tantu TPK komo Calmes a desmenti e akusashonnan aki. Manteniendo su asiento Calmes a sigui  desde 11 di mei 2021 komo miembro di parlamento i lider di frakshon representando TPK.

Calmes i su partido ta opositor di matrimonio di mesun sekso. Na 2023 el a entregá un proposishon di lei na parlamento pa ahustá Konstitushon di Kòrsou pa esaki prohibí matrimonio di mesun sekso,Parlementarier Curacao streeft naar wetsvoorstel om homohuwelijk te blokkeren, curacao.nu (27 di mei 2023)Aanpassing Staatsregeling tegen homohuwelijk volgende week besproken, nu.cw (12 di yüni 2024) esaki despues ku na desèmber 2022 Korte di Apelashon a dikta ku eksklushon di personanan di e mesun sexo di haña permiso pa kasa na Kòrsou en pugna ku e prohibishon di diskriminashon ankrá den konstitushon. Dia 12 di yüli 2024 e veredikto aki a wòrdu konfirmá pa Korte di Kasashon na Den Haag.Mensen van hetzelfde geslacht mogen trouwen op Aruba en Curaçao, nos.nl (12 di yüli 2024)

 Kasonan di investigashon 
Na 2019 kolega-miembro di parlamento Miro Amparo dos Santos (KdNT) a pidi pa investigá e aktividatnan polítiko di Calmes. E demanda a wòrdu hasí despues ku Calmes a wòrdu mandá pa un bishita di trabou na Hulanda na nòmber di Parlamento di Kòrsou, pero en bes di esei a biaha pa London.

Fin di yüni 2024 Calmes a wòrdu detení, i despues laga den libertat, pa personal di Landsrecherche relashona ku un kaso investigashon di korupshon polítiko, ku ta trata di informashon falsifiká tokante e montante di e (anterior) salario di un trahadó di frakshon.Statenlid Rennox Calmes aangehouden, Antilliaans Dagblad (26 di yüni 2024) E ta keda sospechoso den e kaso aki.Statenlid Rennox Calmes vrijgelaten, maar blijft verdachte, extra.cw (26 di yüni 2024)

Category:Hende
Category:Polítiko di Kòrsou